




                           Anexă la HCL nr.76/27.11.2023
JUDEȚUL Timiș
COMUNA LIEBLING
Aprobat,
                                                                                                                                                                             Primar,
                                                                                                                                                                        Munteanu Ioan-Gheorghe
PROCEDURĂ
privind acordarea eşalonării la plată pentru obligaţiile fiscale restante datorate    bugetului local de către persoanele fizice şi juridice

In conformitate cu prevederile art. 185 si urmatoarele din Legea nr.

207/2015 privind Codul de procedură fiscală, cu modificările și completările ulterioare
Art.1: Instituirea posibilităţii acordării eşalonării la plată pentru obligaţiile fiscale administrate de Primăria Comunei Liebling
Pentru obligaţiile fiscale administrate de Primăria comunei Liebling, organele fiscale competente:

 (1) La cererea temeinic justificată a contribuabilului, organul fiscal local poate acorda pentru obligaţiile fiscale restante următoarele înlesniri la plată:

a) eşalonări şi/sau amânări la plata obligaţiilor fiscale, precum şi a obligaţiilor bugetare prevăzute la art. 184 alin. (5);
b) scutiri sau reduceri de majorări de întârziere.

(2) Eşalonarea la plată se acordă pe o perioadă de cel mult 5 ani, iar amânarea la plată se acordă pe o perioadă de cel mult 6 luni, dar care nu poate depăşi data de 20 decembrie a anului fiscal în care se acordă.
(3) Pe perioada pentru care au fost acordate amânări sau eşalonări la plată, pentru obligaţiile fiscale principale eşalonate sau amânate la plată, se datorează majorări de întârziere de 0,5% pe lună sau fracţiune de lună, reprezentând echivalentul prejudiciului.
(4) Pe perioada eşalonării şi/sau amânării la plată, un procent de 50% din majorările de întârziere reprezentând componenta de penalitate a acestora, aferente obligaţiilor fiscale eşalonate sau amânate la plată, se amână la plată. În situaţia în care sumele eşalonate sau amânate au fost stinse în totalitate, majorările de întârziere amânate la plată se anulează.
(5) Pentru obligaţiile fiscale eşalonate şi/sau amânate la plată, contribuabilii trebuie să constituie garanţii astfel:

a) în cazul persoanelor fizice, o sumă egală cu două rate medii din eşalonare, reprezentând obligaţii fiscale locale eşalonate şi majorări de întârziere calculate, în cazul eşalonărilor la plată, sau o sumă rezultată din raportul dintre contravaloarea debitelor amânate şi majorările de întârziere calculate şi numărul de luni aprobate pentru amânare la plată, în cazul amânărilor la plată;
b) în cazul persoanelor juridice garanţia trebuie să acopere totalul obligaţiilor fiscale eşalonate şi/sau amânate la plată.

(6) Prin hotărâre a autorităţii deliberative se aprobă procedura de acordare a înlesnirilor la plată.
(7) În cazul contribuabilului persoană juridică, acordarea înlesnirilor prevăzute la alin. (1) lit. b) se realizează cu respectarea regulilor în domeniul ajutorului de stat.
Art.2: Beneficiarii eşalonării

(1)Prezenta procedură se aplică contribuabililor, persoane fizice si juridice de drept public sau privat, indiferent de modul de organizare, pentru o perioada de cel mult trei ani.

(2)In scopul aplicării prevederilor prezentei, asocierile fară personalitate juridica care, potrivit legii, au calitatea de contribuabili, sunt asimilate persoanelor juridice.

Art.3: Obiectul eşalonării

(1)Eşalonarea la plată se acordă pentru obligaţiile fiscale administrate de Compartimentul Impozite si Taxe/Executare Silita din cadrul Primăriei comunei Liebling, daca sunt îndeplinite condiţiile prevăzute de prezenta procedura.

(2)Eşalonarea la plata nu se acordă pentru:

a) obligaţiile fiscale în sumă totală mai mică de 1.500 lei;

b) obligaţiile fiscale care au făcut obiectul unei eşalonări acordate în temeiul prezentei proceduri, care si-a pierdut valabilitatea;

c) obligaţiile fiscale de a căror plată depinde acordarea sau menţinerea unei autorizaţii, acord ori alt act administrativ similar, potrivit legii:

 (3) Perioada de eşalonare la plată se stabileşte de organul fiscal competent în funcţie de cuantumul obligaţiilor fiscale și de capacitatea financiară de plată a contribuabilului. Perioada de eşalonare la plată acordată nu poate fi mai mare decât perioada de eşalonare la plată solicitată.

Art.4: Condiţii de acordare

(1)Pentru acordarea eşalonării la plata obligaţiilor fiscale, contribuabilii persoane fizice si juridice trebuie sa îndeplinească cumulativ următoarele condiţii:

a) sa aibă depuse toate declaraţiile fiscale pentru bugetul local;

b) sa aibă capacitate financiară de plată pe perioada de eşalonare. Aceste situaţii se apreciază de organul fiscal competent pe baza de informaţii și/sau documente relevante, prezentate de contribuabil sau deţinute de organul fiscal:

c) sa aibă constituită garanţia potrivit art.7

d) sa nu se afle în procedura insolvenței, potrivit prevederilor Legii nr. 85/2014 privind procedura insolvenței, cu modificările și completările ulterioare;

e) sa nu se afle în dizolvare potrivit prevederilor legale în vigoare:

f) să nu li se fi stabilit raspunderea în temeiul Legii nr.85/2014, cu modificările și completările ulterioare și/sau răspunderea solidară, potrivit prevederilor Codului de procedură fiscală, cu modificările și completările ulterioare;
Prin exceptie, daca actele prin care s-a stabilit răspunderea sunt definitive în sistemul căilor administrative și juridice de atac, iar suma pentru care a fost atrasă răspunderea a fost achitată, condiția se consideră îndeplinită.

g) Situația fiscală a contribuabilului să corespundă cu realitatea, respectiv să fie conformă cu înregistrările efectuate în evidența fiscală.

Art.5: Cererea de acordare

(1) Cererea contribuabilului de acordare a eşalonării la plată, denumită în continuare cerere, se depune la registratura organului fiscal competent sau se transmite prin poștă cu confirmare de primire și se solutionează de către Compartimentul Impozite și Taxe din cadrul Primăriei comunei Liebling, în termen de 30 de zile de la data înregistrării acesteia.

(2) Cererea de acordare a eşalonării la plată va cuprinde următoarele elemente:

a) datele de identificare a contribuabilului: denumirea a/ale reprezentantului legal/reprezentantului fiscal/împuternicitului, dacă este cazul, domiciliul fiscal, codul de indentificare fiscală, numărul de telefon/fax al acestora, adresa de e-mail, precum si numele, prenumele și calitatea celor care reprezintă contribuabilul în relațiile cu terții;

b) perioada pentru care se solicită eșalonarea la plată, exprimată în luni și motivarea acesteia;

c) suma totală pentru care se solicită eșalonarea la plată, defalcate pe tipuri de impozite, taxe și alte sume datorate bugetului local si in cadrul acestora, pe obligații fiscale principale si accesorii;

d) justificarea stării de dificultate generate de lipsa temporară de disponibilități bănești si cauzele acesteia;

e) data și semnătura contribuabilului/reprezentantului legal/reprezentantului fiscal/împuternicitului, precum și stampila, dacă este cazul;

(3) La cererea de acordare a eşalonării la plata obligatiilor fiscale se anexează următoarele documente:

a) declarația pe propia răspundere a contribuabilului din care să reiasă că nu se află în procedura insolventei, potrivit prevederilor Legii nr. 85/2014 privind procedura insolventei, cu modificarile si completarile ulterioare, că nu se află în dizolvare, potrivit prevederilor legale în vigoare, și că nu i s-au/ s-a stabilit răspunderea, potrivit prevederilor Legii nr. 85/2014, cu modificările și completările ulterioare, si/sau răspunderea solidară, potrivit prevederilor Codului de procedură fiscală, cu modificările și completările ulterioare;

b) documente sau informații relevante în susținerea cererii.

(4) La cererea de acordare a eşalonării la plată se anexează și următoarele documente:

a) copia ultimei situații financiare anuale depuse la organul fiscal competent;

b) situația încasărilor și plăților pe ultimele 6 luni anterioare datei depunerii cererii de acordare a eşalonării la plată;

c) copia ultimei balanțe de verificare;

d) programul de restructurare sau redresare financiară, semnat de reprezentantul legal al contribuabilului care va conține și argumentarea posibilității plăților pe perioada solicitată la eșalonare.

e) garanția constituită conform art. 7.

(5) Confirmarea debitului și a justificării stării de dificultate (confirma date, majorari si grafice de eșalonare).

(6) In cazul persoanelor fizice, la cererea de acordare a eșalonărilor la plată a obligațiilor fiscale, se anexează următoarele documente:

a) copie de pe actul de identitate valabil al proprietarilor;

b) copie de pe certificatul de casătorie;

c) acte prin care se dovedesc veniturile contribuabilului pe ultimele 6 luni anterioare depunerii cererii de acordare a eșalonării la plata obligațiilor fiscale (adeverința de salariat în care se precizează perioada pentru care este angajat solicitantul, cupon de pensie, fișa fiscală, etc.);

d) garanția constituită conform art. 7 din prezenta procedură;

e) alte documente relevante în susținerea cererii, precum și justificarea stării de dificultate.

Art.6: Modul de soluționare a cererii

(1) Cererea contribuabilului se solutionează de organul fiscal competent prin decizie de eșalonare la plată conform modelului prevăzut în Anexa 1 sau decizie de respingere conform modelului prevăzut în Anexa 2, dupa caz;

(2) Cuantumul și termenele de plată a ratelor de eșalonare se stabilesc prin grafice de eșalonare care fac parte integrantă din decizia de eșalonare la plată.

(3) In situația în care contribuabilul a constituit garanția potrivit art. 7, compartimentul de specialitate întocmește referatul conform modelului prevăzut în Anexa 3. 
Referatul va fi însoțit de documente ce dovedesc îndeplinirea condițiilor prevăzute la art. 4 din prezenta procedură.

(4) In situația în care sunt îndeplinite condițiile prevăzute la art. 4 din prezenta procedură, compartimentul de specialitate întocmește referatul și emite decizia de eșalonare la plată. Decizia de eșalonare la plată se emite în două exemplare, dintre care un exemplar se comunică contribuabilului, iar un exemplar se arhivează de organul fiscal la dosarul eşalonării.

(5) Cererea se solutioneaza prin decizie de respingere în oricare dintre următoarele situații:

a) în cazul cererilor depuse pentru obligațiile fiscale prevăzute de art. 3 alin. 2;

b) nu sunt îndeplinite condițiile de acordare prevăzute la art. 4 din prezenta procedură;

c) contribuabilul nu depune documente justificative necesare soluționării cererii;

d) cererea și documentele aferente nu prezintă nici o modificare față de conditiile de acordare a eşalonării la plată printr-o cerere anterioara care a fost respinsă. In această situație compartimentul de specialitate întocmește referatul și emite decizia de respingere a cererii de acordare a eşalonării la plată.

(6) Eșalonarea la plată se acordă de către organul fiscal competent, pe o perioadă de cel mult trei ani, prin emiterea deciziei de eșalonare la plată. Numărul de luni este dat de numarul de rate de eșalonare.

(7) Perioada de eșalonare la plata a obligațiilor fiscale se stabilește de organul fiscal în funcție de cuantumul obligațiilor fiscale și de capacitatea contribuabilului. Perioada de eșalonare la plată acordată nu poate fi mai mare decât perioada de eșalonare solicitată de contribuabil.

(8) Termenul de plată a ratelor de eșalonare este data de 15 a fiecărei luni.

Prima rata din graficul de eșalonare la plată are termenul de plata data de 15 a lunii următoare emiterii deciziei de eșalonare.

(9) Odată cu emiterea deciziei de eșalonare se emit și deciziile referitoare la obligațiile de plată accesorii aferente obligațiilor fiscale eșalonate, calculate până la data emiterii deciziei de eșalonare la plată.

(10) Termenul de clarificare a neconcordanțelor este de cel mult 15 zile de la data comunicării certificatului de atestare fiscală.

(11) O nouă cerere de acordare a eșalonarii la plată se poate depune dupa împlinirea unui an de zile de la data deciziei de respingere.

Art.7: Garantii

(1) Pentru obligațiile la bugetul local, datorate și neachitate, garanția trebuie să acopere totalul obligațiilor fiscale eșalonate, plus un procent de pana la 16% din sumele esalonate la plata.
2) Garanția se poate constitui, în condițiile legii prin:

a) consemnarea de mijloace bănești la o unitate a Trezoreriei Statului;

b) scrisoare de garanție bancară/scrisoare de garanție emisă de o societate de asigurare;

c) ipoteca asupra unor bunuri imobile din țară;

d) gaj asupra unor bunuri mobile;

e) instituirea sechestrului asigurator asupra bunurilor proprietate a debitorlui.

(3) Bunul ce constituie obiect al garanției nu poate să mai constituie obiect al unei garanții pentru eșalonare la plată a obligațiilor unui alt contribuabil.

(4) Bunurile oferite drept garanție se evaluează de un expert evaluator independent, care întocmește un raport de evaluare. In cazul bunurilor imobile a căror valoare stabilită în raportul de evaluare este mai mare decât valoarea orientativ stabilită prin expertiza întocmită de camera notarilor publici, valoarea bunurilor se determină la nivelul valorii orientative stabilite prin expertiza întocmită de camera notarilor publici. In cazul bunurilor mobile a căror valoare stabilită în raportul de evaluare este vădit disproportionată față de valoarea de piață a acestora, organul fiscal competent poate efectua o nouă evaluare, potrivit prevederilor art. 55 din Codul de procedura fiscală, cu modificările și completările ulterioare. In acest caz, termenul de soluționare a cererii se prelungește cu perioada cuprinsă între data depunerii raportului de evaluare și data efectuării noii evaluări.

(5) Organul fiscal competent eliberează garanțiile după finalizarea eşalonării la plată.

(6) Pentru bunurile oferite drept garanție conform alin. 2 lit. c, contribuabilul depune la organul fiscal competent în termen de cel mult 30 de zile de la data depunerii cererii, raportul de evaluare și alte elemente pe care le consideră relevante.

(7) Pentru obligatiile fiscale eșalonate la plată, contribuabilii trebuie să constituie garanții astfel: garanția trebuie să acopere totalul obligațiilor fiscale eșalonate, plus un procent de pana la 16% din sumele esalonate la plata.
 (8) Perioada de valabilitate a scrisorii de garanție trebuie să fie cu cel puțin 3 luni mai mare decât scadența ultimei rate din eșalonarea de plată.

(9) In cazul în care contribuabilul constituie garanție sub forma scrisorii de garanție bancară, acesta trebuie să cuprindă următoarele elemente:

a) denumirea băncii emitente;

b) data emiterii scrisorii de garanție bancară și perioada de valabilitate a acesteia;

c) valoarea scrisorii de garanție bancară;

d) obiectul pentru care se eliberează scrisoarea de garanție bancară;

e) semnăturile autorizate conform competențelor stabilite;

f) angajamentul ferm al băncii emitente de a plati suma stabilită în mod necondiționat și irevocabil, la solicitarea organului fiscal.

(10) In cazul bunurilor oferite drept garanție potrivit alin. 2 lit. c, din prezenta procedură, cererea contribuabilului este însoțită de următoarele documente:

a) actul de proprietate asupra bunului;

b) extrasul de carte funciară actualizat, în cazul bunurilor imobile;

c) fișa mijloacelor fixe.
(11) Pentru obligațiile fiscale eșalonate la plată, potrivit art. 208 din Codul de Procedura Fiscală, cu modificările și completările ulterioare,  de până la 5.000 lei în cazul persoanelor fizice, 10.000 lei în cazul asocierilor fără personalitate juridică si, respectiv, 20.000 lei în cazul persoanelor juridice, nu este necesară constituirea de garanții."

Art.8: Conditii de menținere a valabilității eşalonării la plată
(1) Eșalonarea la plată acordată pentru obligațiile fiscale își menține valabilitatea în următoarele condiții:

a) se respectă cuantumul și termenele de plată din graficul de eșalonare;

b) se achită obligațiile fiscale administrate de Primăria comunei Liebling, nestinse la data aprobării eşalonării la plată și care nu fac obiectul eşalonării la plată, în termen de cel mult 30 zile de la data aprobării;

(2) In situația în care sumele eșalonate la plată au fost stinse în totalitate și au fost respectate condițiile prevăzute la alin. 1, organul fiscal competent comunică contribuabilului finalizarea eşalonării la plată.

Art.9: Majorari de întârziere

(1) Pe perioada pentru care au fost acordate eșalonari la plată, pentru obligațiile fiscale eșalonate la plată, se datorează și se calculează majoări de întârziere.

(2) Nivelul majorării de întârziere este de 0,01% din cuantumul obligațiilor fiscale principale neachitate din termen, calculate pentru fiecare zi începând cu ziua imediat următoare termenului de scadență și până la data stingerii sumei datorate inclusiv.
Art.10: Pierderea valabilității eşalonării la plată și consecințele pierderii

acesteia

(1) Eșalonarea la plată își pierde valabilitatea la data la care nu sunt respectate dispozițiile art. 8 alin. 1. Organul fiscal competent emite o decizie de constatare a pierderii valabilității eşalonării la plată conform modelului prevăzut în Anexa 4, care se comunică contribuabilului.

(2) Pierderea valabilității eşalonării la plată atrage începerea sau continuarea, după caz, a executării silite pentru întreaga sumă nestinsă.

Art.11: Executarea garanțiilor

In cazul pierderii valabilității eşalonării la plată, organul fiscal competent execută garanțiile în contul obligațiilor fiscale rămase nestinse.

Art.12: Suspendarea executării silite

(1) Pentru sumele care fac obiectul eşalonării la plată a obligațiilor fiscale, nu începe sau se suspendă, dupa caz, procedura de executare silită, de la data aprobarii eşalonării la plată.

(2) Odată cu aprobarea eşalonării la plată, organele fiscale competente comunică, în scris, băncilor la care contribuabilul își are deschise conturile bancare și/sau terților popriți care dețin/datorează sume de bani contribuabilului măsura de suspendare a executării silite prin poprire.

(3) In cazul prevăzut la alin. 2 suspendarea executării silite prin poprire bancară are ca efect încetarea indisponibilizării sumelor viitoare provenite din încasările zilnice în conturi în lei și în valută, începând cu data si ora comunicarii catre instituțiile de credit a adresei de suspendare a executării silite prin poprire.

(4) Sumele existente în cont la data și ora comunicării adresei de suspendare a executării silite ramân indisponibilizate, contribuabilul putând dispune de acestea numai pentru efectuarea de plăți în scopul:
a) achitării obligațiilor administrate/recuperate de organele fiscale competente de care depinde menținerea valabilității eşalonării la plată;

b) achitarii drepturilor salariale.

(5) In cazul terților popriti, suspendarea executării silite are ca efect încetarea indisponibilizării sumelor datorate de aceștia contribuabilului, atât a celor prezente cât și a celor viitoare până la o nouă comunicare din partea organului fiscal privind continuarea măsurilor de executare silită prin poprire.

(6) Măsurile de executare silită începute asupra bunurilor mobile si/sau imobile proprietatea contribuabilului se suspendă de la data comunicării aprobarii eşalonării la plată.

Art.13: Dispozitii finale

(1) Contribuabilul poate plăti anticipat, parțial sau total, sumele cuprinse în graficul de eșalonare la plată.

(2) In situația în care se sting anticipat mai mult de 3 rate din graficul de eșalonare la plată, organul fiscal competent, din oficiu, reface graficul de eșalonare cu respectarea perioadei de esalonare aprobate. In acest caz, ratele ce fac obiectul stingerii anticipate sunt exigibile la data plații sau la data emiterii deciziei de rambursare, dupa caz.

(3) Dispozițiile prezentei proceduri se completează în mod corespunzător cu prevederile Codului de procedură fiscală, cu modificările și completările ulterioare.
               Elaborat,
      Compartiment Financiar- Contabilitate 

          Taxe și Impozite Locale            
Marian-Bogdan Marchete- inspector                                                
JUDETUL Timiș




                          ANEXA NR. 1

COMUNA LIEBLING
COMPARTIMENT IMPOZITE ŞI TAXE Locale / EXECUTARE SILITA

NR_________DIN____________
D E C I Z I E

de eşalonare la plată

Datele de identificare a contribuabilului __________________

Denumirea/Numele şi prenumele __________________________________________ Adresa___________________________________________________________________
Codul de identificare fiscală ______________________________________________

În temeiul prevederilor Hotărârii Consiliului Local Liebling nr.___/_________, pentru aprobarea procedurii de aplicare a dispoziţiilor privind reglementarea acordării eşalonărilor la plată pentru obligaţiile fiscale restante datorate bugetului local de către persoane fizice/juridice,

Având în vedere Cererea dumneavoastră nr___________ din data de_________, înregistrată la noi sub nr.__________ din data de__________,

Luând în considerare că sunt îndeplinite condiţiile prevăzute în Hotărârea

Consiliului Local Liebling nr. ______/___________

Se emite următoarea decizie:


                                                                                                                           - lei -
	Nr. crt.  
	Denumirea obligatiei fiscale
	Obligatia fiscala

	
	
	Total, din

care:


	Obligatie fiscala principala
	Obligatii fiscale accesorii

	
	
	
	
	Majorari de

întârziere/

Dobânzi


	Penalitati de intarziere
	Penalitati de nedeclarare

	0
	1
	2=3+4+5+6
	3
	4
	5
	6

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	Total general
	
	
	
	
	
	


       Cuantumul şi termenele de plată a ratelor de eşalonare se stabilesc prin graficul de eşalonare care face parte integrantă din prezenta decizie.

       Împotriva prezentei decizii se poate formula contestaţie, potrivit prevederilor art. 268 şi 269 din Legea nr. 207/2015 privind Codul de procedură fiscală, cu modificările şi completările ulterioare, în termenul prevăzut de art. 270 al aceluiaşi act normativ, sub sancţiunea decăderii. Contestaţia se depune la organul fiscal emitent al deciziei.

Conducătorul unităţii fiscale

Numele şi prenumele ______________________

Semnătura şi ştampila unităţii _______________

JUDETUL Timiș
COMUNA LIEBLING                                                               ANEXA NR. 2
TAXE SI IMPOZITE LOCALE
D E C I Z I E

de respingere a cererii de acordare a eşalonării la plată

Datele de identificare a contribuabilului

Denumirea/Numele şi prenumele împuternicitului ________________________________

Denumirea/Numele şi prenumele__________________________________________________

Adresa______________________________________________________________________

Codul de identificare fiscală _______________________________

În temeiul prevederilor Hotărârii Consiliului Local Liebling nr.______/_______, pentru

aprobarea procedurii de aplicare a dispoziţiilor privind reglementarea acordării eşalonărilor la plată pentru obligaţiile fiscale restante datorate bugetului local de către persoane fizice/juridice,

Având în vedere cererea dumneavoastră nr.___________ din data de_________, înregistrată la noi sub nr.__________ din data de__________,

Luând în considerare că nu sunt îndeplinite condiţiile prevăzute în Hotărârea Consiliului Local Liebling nr._________

Se respinge cererea de acordare a eşalonărilor la plată.

Motivele de fapt pentru care se respinge cererea de acordare a eşalonărilor la plată:

________________________________________________________________________

________________________________________________________________________

________________________________________________________________________

Împotriva prezentei decizii se poate formula contestaţie, în condiţiile titlului IX din Legea nr. 207/2015 privind Codul de procedură fiscală, republicată, cu modificările şi completările ulterioare, în termen de 30 zile de la data comunicării, sub sancţiunea decăderii.

Contestaţia se depune la organul fiscal emitent al deciziei.

Conducătorul unităţii fiscale

Numele şi prenumele ______________________

Semnătura şi ştampila unităţii _______________

JUDETUL Timiș
COMUNA LIEBLING                                                                ANEXA 3
TAXE SI IMPOZITE LOCALE
R E F E R AT

Subsemnatul(a)__________________________________, având funcţiade____________________ ȋn cadrul Compartimentului Impozite şi Taxe/Executare Silita, ca urmare a cererii nr.__________din data de_________, depusă de contribuabilul______________________________________________, cod de identificare fiscală___________________, înregistrată la Primăria comunei Liebling sub nr._________din data de____________, am procedat la verificarea îndeplinirii condiţiilor prevăzute Hotărârii Consiliului Local Liebling nr._____/______ pentru aprobarea procedurii de aplicare a dispoziţiilor privind reglementarea acordării eşalonărilor la plată pentru obligaţiile fiscale restante datorate bugetului local de către persoane fizice/juridice, privind reglementarea acordării eşalonărilor la plată şi am constatat următoarele:

Secţiunea A:Condiţii de acordare eşalonării la plată

Condiţii de acordare a eşalonării                                                Modul de respectare a condiţiilor

la plată                                                                                             Da                                     Nu

a) are depuse toate declaraţiile

fiscale, conform vectorului                                                                   Da                                     Nu
fiscal, la data eliberării

certificatului de atestare

fiscală 
b) are capacitate financiară de                                                             Da                                    Nu
plată pe perioada de eşalonare

c) a constituit garanţia                                                                           Da                                    Nu
conform prevedrilor legale

d) nu se află în procedura

insolvenţei, conform                                                                              Da                                    Nu
prevederilor Legii nr. 85/2014

privind procedura insolvenţei,

cu modificările şi

completările ulterioare

e) nu se află în dizolvare,                                                                     Da                                   Nu
potrivit prevedrilor legale în

vigoare
f) nu s-au/s-a stabilit

răspunderea, în temeiul art.

138 din Legea nr. 85/2014, cu

modificările şi completările                                                                   Da                                 Nu
ulterioare, şi/sau răspunderea

solidară, potrivit prevederilor

art. 27 şi 28 Legea nr.

207/2015 privind Codul de

procedură fiscală, republicată,

cu modificările şi

completările ulterioare. Prin

excepţie, dacă actele prin care

s-a stabilit răspunderea sunt

definitive în sistemul căilor

administrative şi judiciare de

atac, iar suma pentru care a

fost atrasă răspunderea a fost

achitată, condiţia se consideră
îndeplinită
g) au fost depuse documentele

justificative necesare                                                                                         Da                             Nu
soluţionării cererii

h) cererea de acordare a

eşalonărilor la plată nu

conţine obligaţiile fiscale                                                                                   Da                             Nu
prevăzute la art. 3 alin. (2) din

procedura aprobată prin

H.C.L. nr.____/_______

i) cererea şi documentele

aferente nu prezintă nicio

modificare faţă de condiţiile                                                                              Da                            Nu
de acordare a eşalonării la

plată prevăzute într-o cerere

anterioară care a fost respinsă
Conducătorul unităţii fiscale

Numele şi prenumele ______________________

Semnătura şi ştampila unităţii _______________

JUDETUL Timiș
COMUNA  LIEBLING
TAXE SI IMPOZITE LOCALE                                                                                ANEXA NR. 4
D E C I Z I E
de constatare a pierderii valabilităţii eşalonării la plată

Datele de identificare a contribuabilului

Denumirea/Numele şi prenumele împuternicitului ________________________________

Denumirea/Numele şi prenumele _________________________________________________

Adresa______________________________________________________________________

Codul de identificare fiscală _____________________________________________________

in temeiul prevederilor Hotărârii Consiliului Local Liebling nr._____/_________, pentru aprobarea procedurii de aplicare a dispoziţiilor privind reglementarea acordării eşalonărilor la plată pentru obligaţiile fiscale restante datorate bugetului local de către persoane fizice/juridice, va comunicăm că eşalonarea la plată, aprobată prin Decizia de eşalonare la plată nr.____________din data de_____________, şi-a pierdut valabilitatea, începând cu data de____________.

Motivele de fapt pentru care s-a constaftat pierderea valabilităţii eşalonării la plată:

________________________________________________________________________

________________________________________________________________________

Consecinţele pierderii valabilităţii eşalonării la plată:

________________________________________________________________________

________________________________________________________________________

Împotriva prezentei decizii se poate formula contestaţie, în condiţiile titlului VIII din Legea nr. 207/2015 privind Codul de procedură fiscală, republicată, cu modificările şi completările ulterioare, în termen de 30 zile de la data comunicării, sub sancţiunea decăderii.
Contestaţia se depune la organul fiscal emitent al deciziei.

Conducătorul unităţii fiscale

Numele şi prenumele ______________________

Semnătura şi ştampila unităţii _______________

Președinte de ședință, 

MIRȚA DORINA-LUCIA
